open-index/open-wikipedia-markdown huggingface dataset:
நாடி (யோகக் கலை)

**நாடி (யோகக் கலை)** என்பது உடலில் உயிர் ஆற்றல் பாயும் ஒரு நுட்பமான பாதையாக யோகக் கலையின் தத்துவப்படி கருதப்படுகிறது. இந்திய மருத்துவ முறைகளிலும் ஆன்மீகக் கோட்பாடுகளிலும் மனித உடலில் உள்ள பருப்பொருள் மற்றும் நுண்மையான ஆற்றல் நிலைகளை இணைக்கும் நரம்புப் பின்னல்கள் போன்ற அமைப்பாக இது விவரிக்கப்படுகிறது. சமஸ்கிருத மொழியில் நாடி என்பதற்கு குழாய் அல்லது தமனி என்று பொருள் உண்டு. நமது உடலில் பல்லாயிரக்கணக்கான நாடிகள் இருப்பதாகப் பல்வேறு யோக நூல்கள் குறிப்பிடுகின்றன. குறிப்பாக மனித உடலில் எழுபத்திரண்டாயிரம் முதல் மூன்று லட்சத்து ஐம்பதாயிரம் வரையிலான நாடிகள் இருக்கலாம் என வெவ்வேறு நூல்கள் வெவ்வேறு எண்ணிக்கையை வழங்குகின்றன. இந்த நாடிகள் அனைத்தும் இதயம் அல்லது தொப்புளுக்குக் கீழ் உள்ள ஒரு பகுதியில் இருந்து தொடங்கி உடல் முழுவதும் பரவுவதாக நம்பப்படுகிறது.

யோகப் பயிற்சிகளில் மூன்று முதன்மையான நாடிகள் மிக முக்கியமானவையாகக் கருதப்படுகின்றன. அவை இடைகலை, பிங்கலை மற்றும் சுழுமுனை ஆகும். இடைகலை என்பது முதுகெலும்பின் இடது பக்கத்தில் அமைந்து சந்திரனின் குளிர்ச்சியான ஆற்றலைத் தருவதாகக் கூறப்படுகிறது. இது கங்கை நதியுடனும் குளிர்ச்சியான உணர்வுகளுடனும் ஒப்பிடப்படுகிறது. பிங்கலை என்பது முதுகெலும்பின் வலது பக்கத்தில் அமைந்து சூரியனின் வெப்பமான ஆற்றலைத் தருவதாகக் கருதப்படுகிறது. இது யமுனை நதியுடனும் சுறுசுறுப்புடனும் தொடர்புடையது. இந்த இரண்டு நாடிகளும் மூக்கின் இடது மற்றும் வலது துவாரங்கள் வழியாக முறையே செயல்படுகின்றன. சுழுமுனை என்பது முதுகெலும்பின் மையப்பகுதியில் செல்லும் மிக முக்கியமான நாடியாகும். இது சரஸ்வதி நதியுடன் ஒப்பிடப்படுகிறது. மூச்சுப்பயிற்சி மற்றும் தியானத்தின் மூலம் ஆற்றலைச் சுழுமுனை வழியாக மேல்நோக்கிச் செலுத்துவதே யோகாவின் இறுதி இலக்காகக் கருதப்படுகிறது.

நாடிகள் அடைப்புகளின்றிச் சீராக இயங்கும்போது மனிதன் உடல் மற்றும் மன ரீதியாக முழுமையான ஆரோக்கியத்தைப் பெறுகிறான். உடலில் உள்ள நாடிகள் தூய்மையடையும்போது உயிர் ஆற்றல் சீராகப் பரவி மன அமைதியையும் உயர்ந்த நிலை அறிவையும் வழங்குகிறது. முறையான மூச்சுப்பயிற்சிகள் மற்றும் யோக நிலைகள் மூலமாக இந்த நாடிகளைத் தூய்மைப்படுத்த முடியும் என்று தத்துவங்கள் விளக்குகின்றன. ஆற்றல் மையங்களான சக்கரங்களை இணைப்பதில் நாடிகள் பெரும் பங்கு வகிக்கின்றன. இந்த ஆற்றல் ஓட்டம் சீராகும் போது ஒரு மனிதன் ஆன்மீக விடுதலை அல்லது முக்தி நிலையை அடைய வழிவகுக்கிறது. உலகெங்கிலும் உள்ள பல்வேறு கலாச்சாரங்களில் சீன மருத்துவத்தின் மெரிடியன்கள் போன்ற ஒத்த கருத்துக்கள் காணப்பட்டாலும் இந்திய யோகக் கலையில் நாடிகள் பற்றிய விளக்கம் மிகவும் ஆழமானதாக இருக்கிறது.

## மேற்கோள்கள்

பகுப்பு:யோகக் கலை
பாக்கியம் ஐயம் பெருமாள்

**பாக்கியம் ஐயம் பெருமாள்** (ஆங்கிலம்; மலாய்: *S. Bagiam Ayem Perumal*) என்பவர் ஒரு மலேசிய அரசியல்வாதி; 2011 முதல் 2017 வரை இருமுறை மலேசிய மேலவை உறுப்பினர்  பதவி வகித்தவர் ஆவார். 

பாரிசான் நேசனல் கூட்டணியின் உறுப்புக் கட்சியான மஇகாவின் கட்சியின் சிலாங்கூர் மாநில மகளிர் பிரிவின் *(Selangor Wanita MIC Chief)* முன்னாள் தலைவி; மஇகாவின் தேசிய சமூக மற்றும் நலப் பணியகத்தின் பொருளாளர்; மார்ச் 2009 முதல் தேசிய மகளிர் மன்றத்தின் *(National Women Council)* உறுப்பினரும் ஆவார்.  

## பொது
சமூக நடவடிக்கைகளிலும் தீவிரமாக ஈடுபட்டுள்ளார் மற்றும் சிலாங்கூர் மகளிர் நல மேம்பாட்டு சங்கத்தின் தலைவராகவும் பணியாற்றினார். இவர் மலேசிய மேலவையில் பொறுப்பு வகித்த போது மலேசிய இந்தியர் சமூகம் தொடர்பாக பல முன்மொழிவுகளைப் பதிவு செய்துள்ளார்.

## மேற்கோள்கள்

## மேலும் காண்க
* மலேசிய இந்திய அரசியல்வாதிகளின் பட்டியல்
* மலேசிய இந்திய நாடாளுமன்ற உறுப்பினர்கள்

## வெளி இணைப்புகள்

பகுப்பு:சிலாங்கூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
சுமா பட்டாச்சார்யா

**சுமா பட்டாச்சார்யா** (*Suma Bhattacharya*) நிதிதொழில்நுட்பத் தொழில்முனைவோர், வடிவழகி, நடனக் கலைஞர், திரைப்பட நடிகை ஆவார். 2011 முதல் இவர் ஒரு நிதிதொழில்நுட்ப வியலாளராக இந்தியாவில் கட்டண தொழில்நுட்ப நிறுவனமான *லிவ்க்விக் டெக்னாலஜிஸ்* நிறுவனத்தை நிறுவினார். தற்பொழுது இங்கிலாந்தில் உள்ள நிதிதொழில்நுட்ப நிறுவனங்களை நிறைவேற்று மட்டத்தில் வழிநடத்தி வருகிறார். இலண்டனில் *கிரெடிட் சுய்சில்* ஆய்வாளராக தனது தொழில் வாழ்க்கையைத் தொடங்கி இவர் தற்போது மும்பையை அடிப்படையாகக் கொண்டு ஆங்காங்கை தளமாகக் கொண்ட *ஹெட்ஜ் நிதியான* *சமேனா கேபிடல்* நிறுவனத்தில் மூத்த ஆய்வாளராக பணியாற்றுகிறார். 2008-இல் வடிவழகியாக செயல்படத் தொடங்கிய இவர், இந்தியா அழகியாக உலகப் போட்டியின் (2008) இறுதிப் போட்டியாளராக இருந்தார். மேலும் இந்தியா அழகி யுகே (2008) பட்டம் பெற்றார். இதன் பிறகு இவர் ஒரு நடிகையாக மாறினார்.

இவர் ஒரு கதக் நடனக் கலைஞரும் ஆவார். மேலும் அரச ஆல்பர்ட் அரங்கம் உட்பட இங்கிலாந்தின் பல்வேறு இடங்களில் தொழில் ரீதியாக நிகழ்ச்சிகளை நடத்தியுள்ளார்.

சாருக்கானின் தயாரிப்பு நிறுவனமான *ரெட் சில்லிஸ் என்டர்டெயின்மென்ட்* தயாரித்த *லைக் ஐ லவ் யூ என்ற* பாலிவுட் தொலைக்காட்சி படத்தில் முதன்முதலில் நடித்தார். இதைத் தொடர்ந்து இராம செல்வா இயக்கிய *குதிரைதி கப் காபி* மூலம் தெலுங்கில் அறிமுகமானார். வருண் சந்தேசுடன் இணை சேர்ந்தார். பின்னர் இவர் இயக்குநரும் நடிகருமான சேரன் மற்றும் பிரசன்னாவுடன் இணைந்து தனது முதல் தமிழ் படமான *[[முரண் (திரைப்படம்)|முரணில்]]* பணியாற்றினார்.

## திரைப்படவியல்

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:பிரித்தானிய திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
டைபீனைல்சயனோ ஆர்சீன்

**டைபீனைல்சயனோ ஆர்சீன்** (*Diphenylcyanoarsine*) என்பது C13H10AsN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆர்சனிக்கு சேர்மமாகும். செருமானியர்களால் கிளார்க்கு 2 என்ற பெயரால் அழைக்கப்படுகிறது. 1918 ஆம் ஆண்டு சுடுர்னியோலோ மற்றும் பெல்லின்சோனி ஆகியோர் இதை கண்டுபிடித்தனர். வரலாற்றில் இராணுவ நோக்கில் பயன்படுத்தப்பட்ட இரசாயன எரிச்சல் முகவரான  கிளார்க்கு 1 என்ற டைபீனைல்குளோர் ஆர்சீன் சேர்மத்தின் வாரிசாக இச்சேர்மமும் முதல் உலகப் போரில் செருமானியர்களால் இரசாயனப் போருக்குப் பயன்படுத்தப்பட்டது. இந்த வேதிப்பொருள் குமட்டல், வாந்தி மற்றும் தலைவலியை ஏற்படுத்துகிறது. பிற்காலத்தில் நுரையீரல் வீக்கம் (நுரையீரலில் நீர் கோர்த்தல்) போன்றவற்றுக்கும் இது வழிவகுக்கும். 

## மேலும் காண்க
*வேதியியல் ஆயுதம்

## மேற்கோள்கள்

பகுப்பு:ஆர்சனிக்(III) சேர்மங்கள்
பகுப்பு:வேதி ஆயுதங்கள்
பகுப்பு:நைட்ரைல்கள்
பகுப்பு:கரிம ஆர்சனிக் சேர்மங்கள்
பகுப்பு:பீனைல் சேர்மங்கள்
பகுப்பு:நுரையீரல் முகவர்கள்
எத்திலீன் டெட்ராகார்பாக்சிலிக் இருநீரிலி

**எத்திலீன் டெட்ராகார்பாக்சிலிக் இருநீரிலி** (*Ethylenetetracarboxylicdianhydride*) என்பது C6O6என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C6H4O8 என்ற வாய்ப்பாடு கொண்ட எத்திலீன் டெட்ராகார்பாக்சிலிக் அமிலத்தின் இருமடி நீரிலியாகக் கருதப்படுகிறது. இரண்டு மேலிக் நீரிலி வளையங்கள் அவற்றின் ஆல்க்கீன் அலகுகளால் இணைக்கப்பட்டு உருவான ஓர் இருவளைய மூலக்கூறு அமைப்பைக் கொண்டுள்ளது. வெளிர் மஞ்சள் நிற எண்ணெய்த் தன்மையுள்ள இத்திரவம் டைகுளோரோமீத்தேன் மற்றும் குளோரோஃபார்மில் கரைகிறது. 

எத்திலீன் டெட்ராகார்பாக்சிலிக் இருநீரிலியின் வினைகள் முதன்முதலில் 1967-ஆம் ஆண்டில்  அறிவிக்கப்பட்டன. இதன் தொகுப்புக்காக சமீபத்தில் உருவாக்கப்பட்ட வினைகளில், எத்திலீன் டெட்ராகார்பாக்சிலிக் அமிலத்தின் வெப்பச் சிதைவும் அடங்கும்.

:

திண்ம மெல்ட்ரம் அமிலத்தின் நுண்ணலை வெப்பச்சிதைவு முறையும் இதில் அடங்கும். இந்த இரண்டாவது முறையில், மெல்ட்ரம் அமிலத்தின் இரண்டு மூலக்கூறுகள் ஒடுக்க இருபடியாக்கல் வினைக்கு உட்பட்டு, ஒவ்வொரு முனையிலும் ஒரு "மெல்ட்ரம் அமில" வளையத்துடன் கூடிய ஓர் ஆல்க்கீன் பிணைப்பை உருவாக்குகின்றன என்று நம்பப்படுகிறது. பின்னர், எசுத்தர்களின் நீராற்பகுப்பு மூலம் அந்த வளையங்கள் திறக்கப்பட்டு, எத்திலீன் டெட்ராகார்பாக்சிலிக் அமிலத்தை உருவாக்குகின்றன. அதன் பிறகு, டெட்ரா அமிலத்தின் எளிய வெப்பச்சிதைவில் நிகழ்வது போலவே, கார்பாக்சிலிக் அமில அலகுகள் வெவ்வேறு சேர்மங்களுடன் ஆல்க்கீனின் ஒவ்வொரு பக்கத்திலும் சிசு நிலையில்  மீண்டும் வளையமாகின்றன.

::

ஓர் ஆல்க்கீன் மூலம் இணைக்கப்பட்ட இரண்டு மேலோனிக் நீரிலி அலகுகளைக் கொண்ட ஒரு மாற்று இருநீரிலி மாற்றியம், இதுவரை குறிப்பிடப்படவில்லை.

## மேற்கோள்கள்

பகுப்பு:கார்பாக்சிலிக் நீரிலிகள்
பகுப்பு:ஆக்சோகார்பன்கள்
டெட்ராபுரோமோ-ஆர்த்தோ-சைலீன்

**டெட்ராபுரோமோ-ஆர்த்தோ-சைலீன்** (*Tetrabromo-o-xylene*) என்பது C8H6Br4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C6H4(CHBr2) 2 என்ற அமைப்பு வாய்ப்பாட்டாலும், α,α,α',α'-டெட்ராபுரோமோ-ஆர்த்தோ-சைலீன் என்றும் இதை அடையாளப்படுத்தலாம். α,α,α',α'-டெட்ராபுரோமோசைலீன் சேர்மத்திற்கு மூன்று மாற்றியங்கள் உள்ளன. ஆனால் ஆர்த்தோ வழிப்பொருள் மிகவும் பரவலாக ஆய்வு செய்யப்படுகிறது. வெளிறிய வெள்ளை நிறத்த்தில் ஒரு திண்மமாகக் காணப்படுகிறது. ஆர்த்தோ-சைலீனை தனிமநிலை புரோமினுடன் ஒளிவேதியியல் வினைக்கு உட்படுத்துவதன் மூலம் டெட்ராபுரோமோ-ஆர்த்தோ-சைலீன் தயாரிக்கப்படுகிறது.:

:C6H4(CH3)2 + 4 Br2 → C6H4(CHBr2)2 + 4 HBr 

α,α,α',α'-டெட்ராபுரோமோ-ஆர்த்தோ-சைலீன் சோடியம் அயோடைடுடன் வினைபுரியும்போது α,α'-டைபுரோமோ-ஆர்த்தோ-சைலைலீன் உருவாகிறது.  இதை டையீனோஃபைல்களுடன் வினைபுரியச் செய்து நாப்தலீனைப் பெறலாம். பிடிப்புப் பொருள்கள் இல்லாத நிலையில், இந்த சைலைலீன் தளர்வடைந்து α,α'-டைபுரோமோபென்சோசைக்ளோபியூட்டேனாக மாறுகிறது:

:C6H4(CHBr2)2 + 2 NaI → C6H4(\dCHBr)2 + 2 NaBr + I2 
:C6H4(\dCHBr)2 → C6H4(CHBr)2 

இந்த சைலைலீன்களின் வளையக் கூட்டு வினைகள் அசீன்களை உருவாக்குவதற்கான ஒரு வழிமுறையை வழங்குகின்றன. 

## மேற்கோள்கள்

பகுப்பு:கரிம புரோமைடுகள்
கோவில்பட்டி ஒருங்கிணைந்த நீதிமன்ற வளாகம்

கோவில்பட்டி ஒருங்கிணைந்த நீதிமன்ற வளாகம் (Kovilpatti Combined Court Complex) என்பது தூத்துக்குடி மாவட்டம், கோவில்பட்டி நகரில் அமைந்துள்ள நீதிபரிபாலன மையமாகும். இது சென்னை உயர்நீதிமன்றத்தின் மதுரைக் கிளை மற்றும் தூத்துக்குடி முதன்மை மாவட்ட நீதிமன்றத்தின் அதிகார வரம்பிற்கு உட்பட்டது. கோவில்பட்டி மற்றும் அதன் சுற்றுவட்டாரப் பகுதிகளான எட்டயபுரம், கழுகுமலை, கயத்தாறு போன்ற பகுதிகளுக்கான நீதி விசாரணை இங்கு நடைபெறுகிறது.

## வரலாறு
கோவில்பட்டி நீதிமன்றம் ஒரு நூற்றாண்டுக்கும் மேலான வரலாற்றுப் பின்னணியைக் கொண்டது. ஆங்கிலேயர் ஆட்சிக் காலத்தில், இப்பகுதியின் நீதிபரிபாலனத் தலைமையிடமாக முதலில் ஒட்டப்பிடாரம் விளங்கியது. வ.உ.சிதம்பரனார் உள்ளிட்டோர் அங்குதான் வழக்கறிஞர்களாகப் பணியாற்றினர்.

இருப்பினும், அக்காலகட்டத்தில் ஒட்டப்பிடாரம் பகுதியில் அடிக்கடி ஏற்பட்ட சாதிய மோதல்கள் மற்றும் கலவரங்கள் காரணமாக, அங்கு சட்டம் ஒழுங்கை நிலைநாட்டுவதில் ஆங்கிலேய நிர்வாகத்திற்குப் பெரும் சவால்கள் இருந்தன. அதிகாரிகள் தங்குவதற்கும், நிர்வாகத்தை சுமூகமாக நடத்துவதற்கும் ஏதுவற்ற சூழல் நிலவியது.

எனவே, நிர்வாகப் பாதுகாப்பு கருதியும், வளர்ந்து வந்த ரயில்வே போக்குவரத்து வசதிகளைக் கணக்கில் கொண்டும், நீதிமன்றத்தை மாற்ற ஆங்கிலேய அரசு முடிவெடுத்தது. இதன்படி, 1908-ஆம் ஆண்டு நீதிமன்றம் ஒட்டப்பிடாரத்தில் இருந்து மாற்றப்பட்டு, கோவில்பட்டியில் நிறுவப்பட்டது. அன்று முதல் இது கோவில்பட்டி மற்றும் சுற்றுவட்டாரப் பகுதிகளுக்கான முக்கிய நீதி மையமாகச் செயல்பட்டு வருகிறது.

## நீதிமன்றப் பிரிவுகள்
இவ்வளாகத்தில் தற்போது செயல்பட்டு வரும் முக்கிய நீதிமன்றங்கள்:
* சார்பு நீதிமன்றம் (Sub Court)
* மாவட்ட உரிமையியல் நீதிமன்றம் (District Munsif Court)
* குற்றவியல் நீதித்துறை நடுவர் நீதிமன்றம் எண் 1 (Judicial Magistrate Court No. I)
* குற்றவியல் நீதித்துறை நடுவர் நீதிமன்றம் எண் 2 (Judicial Magistrate Court No. II)
* விரைவு நீதிமன்றம் (Fast Track Court)

## அதிகார வரம்பு (Jurisdiction)
கோவில்பட்டி நீதிமன்றம் பின்வரும் காவல் நிலைய எல்லைகளுக்கு உட்பட்ட வழக்குகளை விசாரிக்கிறது:
* கோவில்பட்டி கிழக்கு & மேற்கு காவல் நிலையங்கள்
* கழுகுமலை
* நாலாட்டின்புதூர்
* எட்டயபுரம்
* கொப்பம்பட்டி
* பசுவந்தனை
* கடம்பூர்
* கயத்தாறு (சில பிரிவுகள்)

## மேற்கோள்
* தூத்துக்குடி மாவட்ட நீதிமன்ற இணையதளம்
பகுப்பு:கோவில்பட்டி
பகுப்பு:தூத்துக்குடி மாவட்டம்
பகுப்பு:தமிழ்நாட்டு நீதிமன்றங்கள்
பச்சைப்பாசித் தொகுதி

**பச்சை பாசி**களின் (*green algae*) தொகுதியிலுள்ளவை, ஒளிச்சேர்க்கை மூலம் தங்களுக்குத் தேவையான உணவைத் தயாரித்துக் கொள்ளும்,  நீர்வாழ் தாவரங்களில் ஒன்றாகும். இவை 'குளோரோஃபைட்டா' (Chlorophyta), நன்னீர் பச்சைப்பாசித் தொகுதி (Charophyta) ஆகிய பிரிவுகளை உள்ளடக்கியவையாகும். நிலவாழ் தாவரங்களின் பரிணாம வளர்ச்சியின் அடிப்படையில், இந்தப் பச்சை பாசிகளில் இருந்தே தோன்றியதாகக் கருதப்படுகிறது.
மேலும், ஒட்டுமொத்தமாக, பூமியின் சுற்றுச்சூழல் சமநிலைக்கும் இவற்றின் வாழ்க்கைமுறை பெரும்பங்கு வகிக்கின்றன.

## அமைப்பு, நிறமிகள்
இவற்றில் 'குளோரோபில்-ஏ' மற்றும் 'குளோரோபில்-பி' ஆகிய நிறமிகள் இருப்பதால், இவை பச்சை நிறத்தில் காணப்படுகின்றன. இவற்றின் செல் சுவர் செல்லுலோசால் ஆனது. தாவரங்களைப் போலவே இவையும் உணவை மாப்பொருள் (Starch) வடிவில் சேமித்து வைக்கின்றன.

## வாழிடங்கள்
பச்சை பாசிகளில் சுமார் 22,000-க்கும் மேற்பட்ட இனங்கள் உள்ளன. இவற்றில் பெரும்பாலானவை நன்னீரில் வாழ்பவை. சில பாசிகள் பூஞ்சைகளுடன் இணைந்து 'லைக்கன்கள்' (Lichens) எனும் கூட்டுயிர் அமைப்பாகப் பாறைகள் மற்றும் மரங்களின் மீது வளர்கின்றன.

## இனப்பெருக்க முறைகள்
பச்சை பாசிகள் பாலிலா இனப்பெருக்கம் (துண்டாதல் அல்லது ஸ்போர்கள் மூலம்),  பால் இனப்பெருக்கம் ஆகிய இரண்டு முறைகளிலும் பெருகுகின்றன. சில பாசிகள் கசையிழைகளைப் பயன்படுத்தி நீரினுள் நீந்திச் செல்லக்கூடிய திறன் பெற்றவையாகத் திகழ்கின்றன.

## முக்கியத்துவம்
இவை வளிமண்டலத்தில் உயிர்வளி உற்பத்தியில் முக்கிய பங்கு வகிக்கின்றன. மேலும், நீர்வாழ் உணவுச் சங்கிலியில், இவை உற்பத்தியாளர்களாகத் திகழ்ந்து, மீன் போன்ற உயிரினங்களுக்கு உணவாகின்றன. இவை உயிரி எரிபொருள் தயாரிப்பிலும், ஆய்வுகளிலும் முக்கிய இடத்தைப் பெற்றுள்ளன.

## மேற்கோள்கள்

பகுப்பு:பாசிகள்
உஷா நந்தினி ஜெயராம்

**உஷா நந்தினி ஜெயராம்** (ஆங்கிலம்; மலாய்: *Usha Nandhini S. Jayaram*) (பிறப்பு: 1972) என்பவர் ஒரு மலேசிய அரசியல்வாதி; 2008 முதல் 2011 வரை மலேசிய மேலவை உறுப்பினர்  பதவி வகித்தவர் ஆவார். 

பாரிசான் நேசனல் கூட்டணியின் உறுப்புக் கட்சியான மஇகா கட்சியின் முன்னாள் தேசிய மகளிர் தலைவி (2018-2021); மற்றும் முன்னாள் மஇகா புத்திரி தலைவி (2003-2013) ஆவார்.

## பொது
இவர் சமூக நலப் பணிகளில் தீவிரமாக ஈடுபட்டு, தேசிய மகளிர் மன்றம் மற்றும் மஇகாவின் சமூக நலப் பணியகத்திலும் முக்கிய பொறுப்புகளை வகித்துள்ளார். 

மலேசிய இந்திய சமூகத்திற்கும்; மற்றும் அனைத்து மலேசியர்களுக்கும் சிறந்த பெண் தலைவர்களில் ஒருவராகத் திகழந்தார் என்றும் அறியப்படுகிறது.

## மேற்கோள்கள்

## மேலும் காண்க
* மலேசிய இந்திய அரசியல்வாதிகளின் பட்டியல்
* மலேசிய இந்திய நாடாளுமன்ற உறுப்பினர்கள்

## வெளி இணைப்புகள்

பகுப்பு:1972 பிறப்புகள்
பகுப்பு:சிலாங்கூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
சங்கீதா தேவி

**சங்கீதா தேவி** (*Sangita Devi*)  இந்தியாவைச் சேர்ந்த ஓர் அரசியல்வாதியாவார். 1984 ஆம் ஆண்டில் இவர் பிறந்தார். பீகாரைச் சேர்ந்த இவர் கதிகார் மாவட்டத்தில் உள்ள பலராம்பூர் சட்டமன்றத் தொகுதியின் சட்டமன்ற உறுப்பினராக உள்ளார். 2025 ஆம் ஆண்டு நடைபெற்ற பீகார் சட்டமன்றத் தேர்தலில் லோக் சனசக்தி கட்சி (ராம் விலாசு) சார்பில் போட்டியிட்டு வெற்றி பெற்றார். இத்தேர்தலில் இவர் 80,459 வாக்குகள் பெற்றார். 80,070 வாக்குகள் பெற்ற அகில இந்திய மச்லிசு-இ-இத்தேகாதுல் முசுலிமீன் கட்சியைச் சேர்ந்த முகமது ஆதில் அசனை விட 389 வாக்குகள் அதிகம் ஆகும். தற்போதைய சட்டமன்ற உறுப்பினரான மக்பூப் ஆலம் 79,141 வாக்குகள் பெற்று மூன்றாவது இடத்தைப் பிடித்தார். 

சங்கீதா தேவி  12-ஆம் வகுப்பு வரை படித்துள்ளார். மேலும் விவசாயம் மற்றும் வணிகத் தொழில்களில் ஈடுபட்டுள்ளார்.

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:பீகார் சட்டமன்ற உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பினிதா மேத்தா

**பினிதா மேத்தா** (*Binita Mehta*) இந்தியாவைச் சேர்ந்த ஓர் அரசியல்வாதியாவார். பீகார் மாநிலத்தைச்  சேர்ந்த  இவர் நவாதா மாவட்டத்தில் உள்ள கோவிந்த்பூர் சட்டமன்றத் தொகுதியிலிருந்து  தேர்ந்தெடுக்கப்பட்டு  சட்டமன்ற உறுப்பினராக உள்ளார். 2025 ஆம் ஆண்டு நடைபெற்ற பீகார் சட்டமன்றத் தேர்தலில் லோக் சனசக்தி கட்சியை (ராம் விலாசு) பிரதிநிதித்துவப்படுத்தி வெற்றி பெற்றார்.  இராசுட்டிரிய சனதா தளத்தின் பூர்ணிமா தேவியை 22,906 வாக்குகள் வித்தியாசத்தில் இவர் தோற்கடித்தார்.

## அரசியல் வாழ்க்கை
மேத்தா உரோக்கு சட்டமன்றத் தொகுதியின் மாவட்ட பரிசத்து  உறுப்பினராகப் பணியாற்றியுள்ளார்.  இவர் ஓர் அரசியல் குடும்பத்தைச் சேர்ந்தவர். இவரின் கணவர் அனில் மேத்தா நவாடா மாவட்டத்தின் பாரதிய சனதா கட்சியின் மாவட்டத் தலைவராக உள்ளார். தேசிய சனநாயகக் கூட்டணி  அரசியல் பின்னணியுடன், 2025 ஆம் ஆண்டு நடைபெற்ற பீகார் சட்டமன்ற தேர்தலுக்கு முன்னர் நவாடா மாவட்டத்தின் கோபிந்த்பூர் சட்டமன்றத் தொகுதியில் இருந்து லோக் சனசக்தி கட்சியின் (ராம் விலாசு) வேட்பாளராக அறிவிக்கப்பட்டார்.

இந்தத் தேர்தலில் இராச்டிரிய ஜனதா தள வேட்பாளர் பூர்ணிமா யாதவை 22,000 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:வாழும் மக்கள்
பகுப்பு:பீகார் அரசியல்வாதிகள்
பகுப்பு:நவாதா மாவட்டம்
பகுப்பு:21-ஆம் நூற்றாண்டு இந்திய அரசியல்வாதிகள்
மண்டவாடி

**மண்டவாடி** (*Mandavadi*) என்பது இந்தியாவின் தமிழ்நாடு மாநிலத்தில் உள்ள திண்டுக்கல் நகராட்சியில் அமைந்துள்ள ஒரு கிராமம் ஆகும். மண்டவாடியில் உள்ள மக்களின் முக்கியத் தொழில் விவசாயம் ஆகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, மண்டவாடி கிராமத்தில் மொத்தம் 863 குடும்பங்கள் வசித்தன. இக்கிராமத்தின் மொத்த மக்கள் தொகை 2,847 ஆகும். இதில் 1,436 பேர் ஆண்கள் மற்றும் 1,411 பேர் பெண்கள். மண்டவாடியின் சராசரி பாலின விகிதம் 983 ஆகும்.

மண்டவாடி கிராமத்தில் 0-6 வயதுக்குட்பட்ட குழந்தைகளின் மக்கள் தொகை 255 ஆகும். இது மொத்த மக்கள் தொகையில் 9% ஆகும். 0-6 வயதுக்குட்பட்ட குழந்தைகளில் 136 பேர் ஆண் குழந்தைகளும், 119 பேர் பெண் குழந்தைகளும் ஆவர். அதன்படி, 2011 மக்கள் தொகை கணக்கெடுப்பின்படி, மண்டவாடியின் குழந்தை பாலின விகிதம் 875 ஆகும், இது மண்டவாடி கிராமத்தின் சராசரி பாலின விகிதத்தை (983) என்பதை விடக் குறைவாகும்.

2011 மக்கள் தொகை கணக்கெடுப்பின்படி, மண்டவாடியின் எழுத்தறிவு விகிதம் 68.3% ஆகும்.  திண்டுக்கல் மாவட்டத்தின் எழுத்தறிவு விகிதமான 68.6%-என்பதை விட மண்டவாடி கிராமம் குறைந்த எழுத்தறிவு விகிதத்தைக் கொண்டுள்ளது. மண்டவாடி கிராமத்தில் ஆண்களின் எழுத்தறிவு விகிதம் 80.62% ஆகவும், பெண்களின் எழுத்தறிவு விகிதம் 55.96% ஆகவும் உள்ளது.

## மேற்கோள்கள்

பகுப்பு:திண்டுக்கல் மாவட்டத்தில் உள்ள கிராமங்கள்
புரோமோமுப்புளோரோயெத்திலீன்

**புரோமோமுப்புளோரோயெத்திலீன்** (*Bromotrifluoroethylene*) என்பது C2BrF3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். F2CCBrF என்ற அமைப்பு வாய்ப்பாட்டாலும் இதை அடையாளப்படுத்தலாம். ஆலசனேற்றப்பட்ட எத்திலீன் வழித்தோன்றல் சேர்மமான இது எளிதில் தீப்பற்றும். நிறமற்ற வாயுவான இச்சேர்மம் பாசுச்சீனைப் போன்ற ஒருவித நெடியைக் கொண்டுள்ளது. தானாகவே பலபடியாகவும் மாறக்கூடியதாகும்.

## தயாரிப்பு
குளோரோமுப்புளோரோயெத்திலீனிலிருந்து புரோமோமுப்புளோரோயெத்திலீனை அதிக விளைச்சலுடன் தயாரிக்கலாம்.:

:F2C\dClF + HBr -> CF2BrCHClF + Zn -> CF2\dCHF + ZnBrCl
:CF2\dCHF + Br2 -> CF2BrCHBrF + KOH -> CF2\dCFBr + KBr + H2O

முதன்முதலில் 1899 ஆம் ஆண்டில் பெல்ச்சிய வேதியியலாளர் பிரடெரிக் சுவார்ட்சால் தயாரிக்கப்பட்டது.

## வினைகள் மற்றும் பயன்கள்
புரோமோமுப்புளோரோயெத்திலீன், பதிலீடு செய்யப்பட்ட பாசுப்பீன் சேர்மங்கள் மற்றும் பிளாட்டினம்(II) உடன் உலோக அணைவுச் சேர்மங்களை உருவாக்குகிறது.

புரோமோமுப்புளோரோயெத்திலீன்  நிலைத்திருக்கும் நிலையிலேயே பலபடியாக முடியும்.  முப்பியூடைலமீனைச் சேர்ப்பதன் மூலம் தன்னிச்சையான பபபடியாக்கலை தடுக்கலாம். புற ஊதா ஒளியும் வெப்பமும் பலபடியாக்கல் செயல்முறையைத் துரிதப்படுத்தலாம். பல்வேறு இணை பலபடியாக்கல் வினைகளில் இது பங்கேற்கிறது டெலோமர் எனப்படும் புரோமோமுப்புளோரோயெத்திலீன் இருமுனை சில்படிமங்கள் பிஎப்சி எண்ணெய் என்ற வர்த்தகப் பெயரில் விற்கப்படுகின்றன. புளோரோமுக்குளோரோமீத்தேன் அல்லது டெட்ராகுளோரோமீத்தேன் ஆகியவற்றுடன் இந்த டெலோமர்களை டெலோசன்களாகத் தயாரிக்கலாம். டெட்ராகுளோரோமீத்தேன் டெலோமராக்கல் வினைக்குப் பயன்படுத்தப்பட்டால், விளைபொருள் -CCl3 முனைகளைக் கொண்டிருக்கும். இது முப்புளோரோவினைல் சேர்மங்களின் தொகுப்புக்கு ஒரு பயனுள்ள வினைப்பொருள் ஆகும்.

## மேற்கோள்கள்

பகுப்பு:கரிம புரோமைடுகள்
பகுப்பு:கரிம புளோரைடுகள்
பகுப்பு:ஆலோ ஆல்க்கீன்கள்
முனியா கங்குலி

**முனியா கங்குலி** (*Munia Ganguli*) இந்தியாவைச் சேர்ந்த ஓர் உயிர் வேதியியலாளர் ஆவார். மரபணுவியல் மற்றும் ஒருங்கிணைந்த உயிரியல் நிறுவனத்தில் பணிபுரியும் இவர் உயிரித் தொழில்நுட்பவியலாளராகவும் ஒரு விஞ்ஞானியாகவும் அறியப்படுகிறார். மருந்து விநியோகத்திற்கான ஊடுருவல் அல்லாத வழிமுறைகளை உருவாக்கியதற்காகவும்  அறியப்படுகிறார். 

இவர் தலைமையிலான குழு தோல் பிரச்சனைகளை தீர்ப்பதற்கான மருந்து விநியோக முறையை உருவாக்குவதில் வெற்றி பெற்றது, கணிமி டிஎன்ஏவை சுமந்து செல்லும் நானோமீட்டர் அளவிலான பெப்டைட் முறையைப் பயன்படுத்தி,  பயனுள்ள ஊடுருவலைக் காட்டியது மற்றும் தோலுக்கு தீங்கு விளைவிக்காமல் தெரிகிறது.  அவர் உருவாக்கிய செயல்முறைகளுக்கு இரண்டு காப்புரிமைகளை வைத்திருக்கிறார்.  இல், அவர் தனது ஆய்வகத்தை நிறுவியுள்ளார், அங்கு அவர் பல ஆராய்ச்சி அறிஞர்கள் மற்றும் அறிவியலாளர்களை வழி நடத்துகிறார். அவரது ஆய்வுகள் பல கட்டுரைகள் மூலம் ஆவணப்படுத்தப்பட்டுள்ளன.  மற்றும் அறிவியல் கட்டுரைகளின் ஆன்லைன் களஞ்சியமான ரிசர்ச் கேட் அவற்றில் 76 ஐ பட்டியலிட்டுள்ளது.

கங்குலி, அறிவியல் மற்றும் தொழில்துறை ஆராய்ச்சி சபை மற்றும் மரபியல் மற்றும் ஒருங்கிணைந்த உயிரியல் நிறுவனம் இடையேயான கூட்டு ஆராய்ச்சி முயற்சியில், உயிரியலுடன் வேதியியலை இணைப்பதற்காக, மரபியல் மற்றும் ஒருங்கிணைந்த உயிரியல் நிறுவனத்தை பிரதிநிதித்துவப்படுத்திய குழுவில் உறுப்பினராக உள்ளார். மேலும், பல்கலைக்கழக மானிய ஆணையத்தால் வழங்கப்படும் தேசிய அளவிலான கருத்தரங்கமான நானோ அறிவியல் மற்றும் அதன் பயன்பாட்டின் தலையங்க ஆலோசனைக் குழுவின் உறுப்பினராகவும் இருந்துள்ளார். அவர் மரபியல் மற்றும் ஒருங்கிணைந்த உயிரியல் நிறுவனத்தின் திட்ட தலைவராக இருந்துள்ளார், உடல்நலம் மற்றும் நோய் பயன்பாடுகளுக்கான நானோ (மீநுண்) பொருட்கள் மற்றும் நானோ (மீநுண்) சாதனங்கள், நானோ உலகின் உயிரியல் அமைப்புகள் மற்றும் பொருட்கள் அறிவியலில் முன்னேற்றங்கள் குறித்த சர்வதேச மாநாடு உயிரியல் முறைமை பொருள் அறிவியலின் நானோ தொழில் நுட்பத்தின் முன்னேற்றங்கள் 2017 உட்பட அழைக்கப்பட்ட அனைத்த கருத்தரங்கங்களில் உரை நிகழ்த்தியுள்ளார். மேலும் ஜனவரி 2011 இல் வெளியிடப்பட்ட மரபியலில் வளர்ந்து வரும் போக்குகள்: உடல்நலம் மற்றும் நோய் பயன்பாடுகள் என்ற அறிவியல் மற்றும் கலாச்சார இதழின் சிறப்புத் தொகுதியை விருந்தினராகத் திருத்தியுள்ளார்.  இந்திய அரசின் உயிரி தொழில்நுட்பத் துறை, உயிரியல் அறிவியலுக்கான அவரது பங்களிப்புகளுக்காக, 2012 ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான தொழில் மேம்பாட்டுக்கான தேசிய உயிரி அறிவியல் விருதை அவருக்கு வழங்கியது. 
## தேர்ந்தெடுக்கப்பட்ட நூல் பட்டியல்
* 
* 
* 

## மேலும் காண்க
* கணிமி

## மேற்கோள்கள்

பகுப்பு:வாழும் மக்கள்
பகுப்பு:பெண் அறிவியலாளர்கள்
பகுப்பு:இந்திய உயிர்வேதியியலாளர்கள்
தேரே இசுக் மேன்

**தேரே இசுக் மேன்** (*Tere Ishk Mein*) என்பது 2025 ஆம் ஆண்டு வெளியான இந்திய இந்தி மொழி காதல் நாடகத் திரைப்படமாகும். இப்படத்தை ஆனந்த் எல். ராய் இயக்க, தனுஷ் மற்றும் கிருத்தி சனோன் முன்னணி வேடங்களில் நடித்துள்ளனர். இது 2013-ல் வெளியான 'ராஞ்சனா' படத்தின் ஆன்மீகத் தொடர்ச்சியாக, இத்திரைப்படம் கருதப்படுகிறது. ஏ.ஆர். ரஹ்மான் இசையமைத்துள்ள இப்படம் விமர்சன அடிப்படையிலும், வணிக அடிப்படையிலும் வெற்றி பெற்றது. தமிழ், தெலுங்கு மொழிகளிலும் இப்படம், மொழிமாற்றம் செய்யப்பட்டு வெளியானது.

## கதைச் சுருக்கம்
டெல்லி பல்கலைக்கழக மாணவர் தலைவரான சங்கர் (தனுஷ்), ஆராய்ச்சியாளர் முக்தியை (கிருத்தி சனோன்) காதலிக்கிறார். ஆனால், சங்கரின் கோபத்தைக் கண்டு அஞ்சும் முக்தி, வேறொருவரை மணக்கிறார். இதனால் ஆத்திரமடைந்த சங்கர், வன்முறையில் ஈடுபடுகிறார். காலப்போக்கில் திருந்திய சங்கர், தனது தந்தையின் கனவை நனவாக்க இந்திய விமானப்படையில் சேருகிறார். பல ஆண்டுகளுக்குப் பிறகு, ஒரு மருத்துவச் சோதனையின் போது இருவரும் மீண்டும் சந்திக்கின்றனர். இறுதியில், ஒரு போரின் போது முக்தியின் கணவரைக் காப்பாற்ற, சங்கர் தனது உயிரைத் தியாகம் செய்கிறார்.

## மேற்கோள்கள்

பகுப்பு:2025 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
திகிலிவட்டை

**திகிலிவட்டை** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று தெற்கு பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தெற்கே சுமார் 18 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே கிரான், கிழக்கே கோரக்கல்லிமடு, சந்திவெளி, தென்கிழக்கே முறக்கொட்டாஞ்சேனை, தெற்கே சித்தாண்டி, மேற்கே கோராவெளி ஆகிய கிராமங்கள் எல்லைகளாக உள்ளன.

## மக்கள்தொகை
2024 மக்கள்தொகைக் கணக்கெடுப்பின் படி இக்கிராமத்தின் மக்கள் தொகை 1,391 ஆகும். இவர்களுள் 665 ஆண்களும் 696 பெண்களும் அடங்குவர்.

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
திம்மாபுரம், விருதுநகர்

**திம்மாபுரம்** (*Thimmapuram*) என்பது இந்தியாவின் தமிழ்நாடு மாநிலத்தில் உள்ள விருதுநகர் மாவட்டத்தின் காரியாபட்டி வட்டத்தில் அமைந்துள்ள ஒரு கிராமம் ஆகும். அருகிலுள்ள காரியாபட்டி 14 கி.மீ தொலைவில் உள்ளது. திம்மாபுரம் கிராம மக்கள் பெரும்பாலும் விவசாயத்தையே சார்ந்துள்ளனர். அருகிலுள்ள கிராமங்களைச் சேர்ந்தவர்கள் இங்குள்ள தொடருந்து நிலையத்தைப் பயன்படுத்தி தங்கள் விளைபொருட்களை விற்பனை செய்கின்றனர். போதுமான வசதிகளைக் கொண்ட ஏ. முக்குளம் கிராமத்திலிருந்து 6 கி.மீ தொலைவில் உள்ளது. மதுரை மற்றும் விருதுநகர் ஆகியவை திம்மாபுரத்திற்கு அருகிலுள்ள நகரங்களாகும்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, திம்மாபுரம்  கிராமத்தில் மொத்தம் 227 குடும்பங்கள் இருந்தன. இக்கிராமத்தின் மொத்த மக்கள் தொகை 796 ஆகும். இதில் 391 பேர் ஆண்கள் மற்றும் 405 பேர் பெண்கள். 

திம்மாபுரம் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 104 ஆகும். இது கிராமத்தின் மொத்த மக்கள் தொகையில் 13.07% ஆகும். திம்மாபுரம் கிராமத்தின் சராசரி பாலின விகிதம் 1036 ஆகும். இது தமிழ்நாட்டின் மாநில சராசரியான 996-என்பதை விட அதிகமாகும். மக்கள் தொகை கணக்கெடுப்பின்படி திம்மாபுரத்தின் குழந்தை பாலின விகிதம் 891 ஆகும், இது தமிழ்நாட்டின் சராசரியான 943-என்பதை விடக் குறைவாகும்.

தமிழ்நாட்டுடன் ஒப்பிடும்போது திம்மாபுரம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​திம்மாபுரம் கிராமத்தின் எழுத்தறிவு விகிதம் 71.53% ஆக இருந்தது. திம்மாபுரத்தில் ஆண்களின் எழுத்தறிவு விகிதம் 84.52% ஆகவும், பெண்களின் எழுத்தறிவு விகிதம் 59.27% ​​ஆகவும் இருந்தது.

திம்மாபுரம் கிராமத்தில், பெரும்பாலான கிராம மக்கள் பட்டியல் சாதியைச் சேர்ந்தவர்கள். கிராமத்தின் மொத்த மக்கள் தொகையில் பட்டியல் சாதியினர் 35.68 சதவீதமாக உள்ளனர். இங்கு பட்டியல் பழங்குடியினர் எவரும் இல்லை. 

## மேற்கோள்கள்

பகுப்பு:விருதுநகர் மாவட்டத்திலுள்ள ஊர்களும் நகரங்களும்
நெகனூர்

**நெகனூர்** (*Neganur*) என்பது இந்தியாவின் தமிழ்நாடு மாநிலத்தில் உள்ள விழுப்புரம் மாவட்டத்தின் செஞ்சி தாலுகாவில் அமைந்துள்ள ஒரு கிராமம் ஆகும். 6.5 சதுர கிலோமீட்டர் (2.5 சதுர மைல்) பரப்பளவில் இக்கிராமம் பரவியுள்ளது. நெல், நிலக்கடலை போன்ற விவசாயப் பயிர்களைப் பயிரிடுவது முக்கியத் தொழிலாக உள்ளது.

## அமைவிடம்
நெகனூர், செஞ்சியிலிருந்து வடகிழக்கு திசையில் 7 கிலோமீட்டர் (4.3 மைல்) தொலைவில் அமைந்துள்ளது. மக்கள் 268, 9 மற்றும் வீரப்பா போக்குவரத்துப் பேருந்துகள் மூலம் இந்த கிராமத்தை அடையலாம்; செஞ்சி நகரத்திலிருந்து அதிகபட்ச பயண நேரம் 20 நிமிடங்கள் ஆகும்.

மேல்கலவை (3 கி.மீ), பெரும்புகை (3 கி.மீ), செல்லபிராட்டி (3 கி.மீ), அவியூர் (4 கி.மீ), அனங்கூர் (4 கி.மீ) ஆகியவை நெகனூருக்கு அருகிலுள்ள கிராமங்களாகும். நெகனூரைச் சுற்றி மேற்கில் செஞ்சி வட்டாரம், மேற்கில் மேல்மலையனூர் வட்டாரம், வடக்கில் தெள்ளார் வட்டாரம், கிழக்கில் திண்டிவனம் வட்டாரம் ஆகியவை அமைந்துள்ளன.

திண்டிவனம், வந்தவாசி, விழுப்புரம், திருவண்ணாமலை ஆகியவை நெகனூருக்கு அருகிலுள்ள நகரங்களாகும்.

இந்தக் கிராமம் விழுப்புரம் மாவட்டம் மற்றும் திருவண்ணாமலை மாவட்டத்தின் எல்லையில் அமைந்துள்ளது. திருவண்ணாமலை மாவட்டத்தைச் சேர்ந்த தெள்ளார் நெகனூருக்கு வடக்கே உள்ளது.

## திருவிழா
நெகனூர் கிராமத்தில் ஒவ்வோர் ஆண்டும் ஏப்ரல் மற்றும் மே மாதங்களின் மத்தியில் அம்மன் கோவில் திருவிழா கொண்டாடப்படுகிறது. நெகனூர் புதூர் கிராமம் ஒவ்வொரு ஆண்டும் பொன்னியம்மன் கோவில் திருவிழாவைக் கொண்டாடுகிறது.

## படக்காட்சியகம்

Neganur Marriyamman Temple celebration-2011.jpg|நெகனூர் மாரியம்மன் திருவிழா-2011 
Neganur Marriyamman Temple celebration-2012.jpg|நெகனூர் மாரியம்மன் திருவிழா-2012


## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, நெகனூர்   கிராமத்தில் மொத்தம் 895 குடும்பங்கள் இருந்தன. இக்கிராமத்தின் மொத்த மக்கள் தொகை 3451 ஆகும். இதில் 1777 பேர் ஆண்கள் மற்றும் 1674 பேர் பெண்கள் இருந்தனர்.

நெகனூர் கிராமத்தில் 0-6 வயதுக்குட்பட்ட குழந்தைகளின் மக்கள் தொகை 328 ஆகும். இது கிராமத்தின் மொத்த மக்கள் தொகையில் 9.50% ஆகும். நெகனூர் கிராமத்தின் சராசரி பாலின விகிதம் 942 ஆகும். இது தமிழ்நாட்டின் மாநில சராசரியான 996-என்பதை விட குறைவாகும். மக்கள் தொகை கணக்கெடுப்பின்படி நெகனூர் குழந்தை பாலின விகிதம் 918 ஆகும், இது தமிழ்நாட்டின் சராசரியான 943-என்பதை விடக் குறைவாகும்.

தமிழ்நாட்டுடன் ஒப்பிடும்போது நெகனூர் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​நெகனூர் கிராமத்தின் எழுத்தறிவு விகிதம் 72.30% ஆக இருந்தது. நெகனூரில் ஆண்களின் எழுத்தறிவு விகிதம் 83% ஆகவும், பெண்களின் எழுத்தறிவு விகிதம் 60.98% ​​ஆகவும் இருந்தது.

நெகனூர் கிராமத்தில், மக்கள் தொகையில் பட்டியல் சாதியினர் 10.43 சதவீதமாக உள்ளனர். இங்கு பட்டியல் பழங்குடியினர் 1.04 சதவீதம் அளவில் இருந்தனர்.

## மேற்கோள்கள்

பகுப்பு:விழுப்புரம் மாவட்டத்திலுள்ள கிராமங்கள்
செல்லமே (தொலைக்காட்சித் தொடர்)

**செல்லமே செல்லமே** என்பது சன் தொலைக்காட்சியில் 23 பிப்ரவரி 2026 திங்கள் முதல் சனிக்கிழமை வரை  பிற்பகல் 3:00 மணிக்கு ஒளிபரப்பட்ட தொலைக்காட்சி நாடகத் தொடர் ஆகும்.  இந்த தொடரை  சன் என்டர்டெயின்மெண்ட் மற்றும் விஷன் டைம் இந்தியா பிரைவேட் லிமிடெட் இணைத்து தயாரிக்க, ரிஜா மனோஜ், வித்யா மோகன், அரவிந்து ஆகாசு, நிதிஷ் போன்ற பலர் நடித்துள்ளனர்.</
லா பிளெய்ன்-டெஸ்-பால்மிஸ்டெஸ்

**லா ப்ளைன்-டெஸ்-பால்மிஸ்டெஸ்** (*La Plaine-des-Palmistes*) என்பது பிரான்சின் கடல் கடந்த பிராந்தியமான ரீயூனியனில் உள்ள ஒரு கம்யூன் ஆகும். இது தீவின் கிழக்குப் பகுதியில், RN3 சாலையில், செயிண்ட்-பெனோய்ட்டுக்கு தென்மேற்கிலும், கோல் டி பெல்லெவூவுக்கு வடகிழக்கிலும் அமைந்துள்ளது. இது அருகிலுள்ள காடுகளுக்கும், பைபரான் அருவிக்கும் பெயர் பெற்றது. இது பிட்டன் டெஸ் சோஞ்ச்ஸ் மலையின் சரிவுகளுக்கு அருகில் அமைந்துள்ளது.

இந்த கம்யூனல் பிராந்தியம் முழுவதுமாக தீவின் உச்சியில் அமைந்துள்ளது. இது செயிண்ட்-பெனாய்ட், செயிண்ட்-ரோஸ் , லு டம்பான் ஆகிய கம்யூன்களை எல்லையாகக் கொண்டுள்ளது.
மையம்|thumb|300x300px|

## காலநிலை
டிரெவர்தா அமைப்பின் கீழ் இது ஈரப்பதமான துணை வெப்பமண்டல காலநிலை (Dobk) என வகைப்படுத்தப்பட்டாலும், லா பிளெய்ன்-டெஸ்-பால்மிஸ்ட்ஸ் ஒரு கடல்சார் காலநிலையைக் (Cfb) கொண்டுள்ளது.

லா பிளெய்ன்-டெஸ்-பால்மிஸ்டெசின் சராசரி ஆண்டு வெப்பநிலை 16.9 °C (62.4 °F) ஆகும். சராசரி ஆண்டு மழைப்பொழிவு 4,302.4 மிமீ (169.39 அங்குலம்) ஆகும். இதில் பிப்ரவரி மாதம் அதிக மழை பெய்யும் மாதமாகும். சராசரியாக வெப்பநிலை பிப்ரவரி மாதத்தில் சுமார் 20.2 °C (68.4 °F) ஆகவும், ஆகஸ்ட் மாதத்தில் சுமார் 13.8 °C (56.8 °F) ஆகவும் குறைவாகவும் இருக்கும். லா பிளெய்ன்-டெஸ்-பால்மிஸ்டெஸில் இதுவரை பதிவு செய்யப்பட்ட மிக உயர்ந்த வெப்பநிலை 2015 மார்ச் 11 அன்று 30.5 °C (86.9 °F) ஆக இருந்தது; இதுவரை பதிவு செய்யப்பட்ட மிகக் குறைந்த வெப்பநிலை 1963 ஆகஸ்ட் 25 அன்று 2.8 °C (37.0 °F) ஆக இருந்தது.

## மக்கள் தொகை

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
லீ போர்ட், ரீயூனியன்

**லீ போர்ட்** (*Le Port*) என்பது பிரான்சின் கடல்கடந்த பிராந்தியமான ரீயூனியனின் ஒரு கம்யூன் ஆகும். இது ரீயூனியன் தீவின் வடமேற்கு மூலையில் அமைந்துள்ளது. இதன் மக்கள் தொகை 34,218 (2017) ஆகும். இது அந்தத் தீவின் முக்கிய துறைமுக நகரமாகும். 

## காலநிலை
லே போர்ட் ஒரு வெப்பமான அரை வறண்ட காலநிலையைக்  ( கோப்பன் *பிஎஸ்ஹெச்* ) கொண்டுள்ளது. லே போர்ட் தீவின் மழை மறைவுப் பகுதியில் அமைந்திருப்பதால், செயிண்ட்-டெனிஸ் மற்றும் தீவின் கிழக்குப் பகுதியைப் போல அதிக மழைப்பொழிவைப் பெறுவதில்லை. டிசம்பர் முதல் ஏப்ரல் வரை ஈரப்பதமான பருவமும், ஆண்டின் மீதமுள்ள மாதங்களில் வறண்ட பருவமும் நிலவுகிறது. பிப்ரவரி மாதம் மிகவும் வெப்பமான மாதமாகும், இதன் சராசரி வெப்பநிலை 28.4 °C (83.1 °F) மற்றும் சராசரி அதிகபட்ச வெப்பநிலை 31.9 °C (89.4 °F) ஆகும். பிப்ரவரி மாதம் அதிக மழை பெய்யும் மாதமாகவும் உள்ளது, சராசரியாக 118.3 மில்லிமீட்டர் (4.66 அங்குலம்) மழை பெய்கிறது. ஜூலை மற்றும் ஆகஸ்ட் மாதங்கள் மிகவும் குளிர்ந்த மாதங்கள் ஆகும், இவற்றின் சராசரி வெப்பநிலை 22.9 °C (73.2 °F) ஆகும். ஜூலை மாதம் வறண்ட மாதமாகவும் உள்ளது, சராசரியாக 5.0 மில்லிமீட்டர் (0.20 அங்குலம்) மழை மட்டுமே பெய்கிறது. மார்ச் 6, 2004 அன்று, லெ போர்ட் நகரில் 36.9 °C (98.4 °F) வெப்பநிலை பதிவு செய்யப்பட்டது, இது ரீயூனியனில் இதுவரை பதிவு செய்யப்பட்ட மிக உயர்ந்த வெப்பநிலையாகும்.  லே போர்ட் ஆண்டுதோறும் 2670.6 மணிநேரம் சூரிய ஒளியைப் பெறுகிறது, இது ஆண்டு முழுவதும் சீராக கிடைக்கிறது. பிப்ரவரி மாதம் குறைந்த சூரிய ஒளியையும், ஜூலை மாதம் அதிக சூரிய ஒளியையும் பெறுகிறது, இருப்பினும் அனைத்து மாதங்களும் சராசரியாக 205 முதல் 232 மணிநேரம் வரை சூரிய ஒளியைப் பெறுகின்றன.

## மக்கள் தொகை

## அரசியல் மற்றும் ஊடகங்கள்
இதுதான் ரியூனியன் பொதுவடமைக் கட்சி வழக்கமாக அதிக வாக்குகளைப் பெறும் நகரமாகும்.  மேலும், அந்தக் கட்சியின் செய்தித்தாளான டெமோய்னேஜசின் தலைமையகம் லெ போர்ட் நகரில் அமைந்துள்ளது. 

பிரெஞ்சு கடற்படையின் தொழில்நுட்ப/தரவு வானொலி நிலையம் FUX, ஸ்டானாக் 4285 தரநிலையைப் பயன்படுத்தி, லெ போர்ட் நகரிலிருந்து பல்வேறு அலைவரிசைகளில் இயங்குகிறது.

## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
மெத்தில்பாசுப்போனைல் இருகுளோரைடு

**மெத்தில்பாசுப்போனைல் இருகுளோரைடு** (*Methylphosphonyl dichloride*) என்பது CH3Cl2OP என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டைகுளோரோ என்ற பெயராலும் இந்த கரிமபாசுபரசு சேர்மம் அழைக்கப்படுகிறது. இச்சேர்மம் ஒலிகோநியூக்ளியோடைடு என்ற சில்படிமத் தொகுப்பில் வணிகரீதியான பயன்பாட்டைக் கொண்டுள்ளது. ஆனால் பல இரசாயன ஆயுத முகவர்களுக்கு ஒரு முன்னோடியாக இருப்பதன் மூலம் இது மிகவும் குறிப்பிடத்தக்க இடத்தைப் பிடித்துள்ளது. வெள்ளை நிறத்தில் படிகத் திண்மமாகக் காணப்படுகிறது. அறை வெப்பநிலைக்கு சற்று மேலே உருகுகிறது.

## தயாரிப்பும் வினைகளும்
மெத்தில்டைகுளோரோபாசுபீனை சல்பியூரைல் குளோரைடுடன் சேர்த்து ஆக்சிசனேற்றம் செய்வதன் மூலம் மெத்தில்பாசுபோனைல் இருகுளோரைடு உற்பத்தி செய்யப்படுகிறது:
:CH3PCl2  +  SO2Cl2  →   CH3P(O)Cl2  +  SOCl2

தயோனைல் குளோரைடுடன் குளோரினேற்றம் செய்வதன் மூலம் பல்வேறு மெத்தில்பாசுப்போனேட்டுகளிலிருந்தும் (எ.கா. டைமெத்தில் மெத்தில்பாசுப்போனேட்டு) தயாரிக்கலாம். பல்வேறு அமீன்கள் இந்த செயல்முறைக்கு வினையூக்கியாகச் செயல்படுகின்றன.  

ஐதரசன் புளோரைடு அல்லது சோடியம் புளோரைடுடன் இதைப் பயன்படுத்தி மெத்தில்பாசுபோனைல் இருகுளோரைடைத்  தயாரிக்கலாம். ஆல்ககால்களுடன் வினைபுரியும்போது, இது டை ஆல்காக்சைடாக மாறுகிறது:
:CH3P(O)Cl2  +  2HOR →   CH3P(O)(OR)2  +  HCl

## பாதுகாப்பு
மெத்தில்பாசுப்போனைல் இருகுளோரைடு மிகவும் நச்சுத்தன்மை வாய்ந்தது. தண்ணீருடன் தீவிரமாக வினைபுரிந்து ஐதரோகுளோரிக் அமிலத்தை வெளியிடுகிறது. செரின் மற்றும் சோமன் போன்ற கரிமபாசுபரசு நரம்பு முகவர்களைத் தயாரிப்பதில் இது பயன்படுத்தப்படுவதால், இரசாயன ஆயுத மாநாட்டின் அட்டவணை 2-இன் கீழும் பட்டியலிடப்பட்டுள்ளது.

## மேற்கோள்கள்

பகுப்பு:குளோரைடுகள்
பகுப்பு:1 கார்பன் அணு கரிம சேர்மங்கள்
பகுப்பு:கரிமபாசுபீன் ஆக்சைடுகள்
மெத்தில்பாசுப்போனிக் அமிலம்

**மெத்தில்பாசுப்போனிக் அமிலம்** (*Methylphosphonic acid*) என்பது CH5O3P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CH3P(O)(OH)2 என்ற அமைப்பு வாய்ப்பாட்டாலும் இதை அடையாளப்படுத்தலாம். கரிம பாசுபரசு சேர்மமான இதன் அமைப்பில் பாசுபரசு மையம் நான்முகி வடிவத்தில் உள்ளது. இதனுடன் ஒரு மெத்தில் குழு, இரண்டு OH குழுக்கள் மற்றும் ஒரு ஆக்சிசனுடன் பிணைக்கப்பட்டுள்ளது. மெத்தில்பாசுபோனிக் அமிலம் வெள்ளை நிறத்துடன்  எளிதில் ஆவியாகாத திடப்பொருள் ஆகும். கரிமக் கரைப்பான்களில் குறைவாகவே கரையும், ஆனால் நீர் மற்றும் பொதுவான ஆல்ககால்களில் கரையும்.
 
## தயாரிப்பு
மெத்தில்பாசுப்போனிக் அமிலத்தை, முதலில் மைக்கேலிசு-அர்புசோவ் வினையைப் பயன்படுத்தி பாசுபரசு(V) மையத்தை உருவாக்குவதன் மூலம் டிரையெத்தில்பாசுபைட்டிலிருந்து தயாரிக்கலாம்.

::CH3Cl  +  P(OC2H5)3   →   CH3PO(OC2H5)2 + C2H5Cl

இதன் விளைவாக உருவாகும் ஈரால்கைல்பாசுப்போனேட்டு, பின்னர் குளோரோடிரைமெத்தில்சிலேன் உடன் வினைப்படுத்தப்பட்டு, சிலாக்சிபாசுப்போனேட்டின் நீராற்பகுப்பின் மூலம் விரும்பிய தயாரிப்பு உருவாக்கப்படுகிறது.
:CH3PO(OC2H5)2  +  2 Me3SiCl   →   CH3PO(OSiMe3)2  +  2 C2H5Cl

:CH3PO(OSiMe3)2 + 2H2O  →   CH3PO(OH)2  +  2 HOSiMe3

ஈரால்கைல்பாசுப்போனேட்டுகளை நேரடியாக நீராற்பகுப்பது கடினமாக இருப்பதால், இந்த வினைப்பாதை சிலாக்சிபாசுப்போனேட்டு இடைநிலை வழியாக நிகழ்கிறது. கட்ரிட்சுக்கி மற்றும் அவரது சக ஊழியர்கள் 1989-ஆம் ஆண்டில் மெத்தில்பாசுபோனிக் அமிலத்தை ஒரே படிநிலையில் தயாரிக்கும் முறையை வெளியிட்டனர்.

## மேற்கோள்கள்

பகுப்பு:1 கார்பன் அணு கரிம சேர்மங்கள்
பகுப்பு:பாசுபோனிக் அமிலங்கள்
மெத்தில்பாசுப்போனைல் இருபுளோரைடு

**மெத்தில்பாசுப்போனைல் இருபுளோரைடு** (*Methylphosphonyl difluoride*) என்பது CH3POF2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஈ.ஏ.1251, டைபுளோரோ என்ற பெயர்களாலும் இச்சேர்மம் அழைக்கப்படுகிறது. ஓர் இரசாயன ஆயுத முன்னோடிச் சேர்மமான இது இரசாயன ஆயுத மாநாட்டின் கீழ் பட்டியல் 1-இல் இடம்பெற்றுள்ளது. இருபடி இரசாயன ஆயுதங்களின் ஒரு கூறாக சாரின் மற்றும் சோமன் ஆகியவற்றை உற்பத்தி செய்யப் பயன்படுகிறது. இதற்கு ஓர் உதாரணம் எம்687 பீரங்கி குண்டு ஆகும். இதில் இது ஐசோபுரோப்பைல்  ஆல்ககால் மற்றும் ஐசோபுரோப்பைல்  அமீன் கலவையுடன் சேர்த்துப் பயன்படுத்தப்பட்டு, சாரினை உருவாக்குகிறது.
 
## தயாரிப்பு
மெத்தில்பாசுப்போனைல் இருகுளோரைடுடன் ஐதரசன் புளோரைடு அல்லது சோடியம் புளோரைடு சேர்த்து  வினைபுரியச் செய்வதன் மூலம் மெத்தில்பாசுப்போனைல் இருபுளோரைடைத் தயாரிக்கலாம்.

## பாதுகாப்பு
மெத்தில்பாசுப்போனைல் இருபுளோரைடு வினைத்திறன் மிக்கதாகவும் அரிக்கும் தன்மை கொண்டதாகவும் உள்ளது.  தோலின் வழியாக இது உறிஞ்சப்பட்டு, தீக்காயங்களையும் இலேசான நரம்பு நச்சு அறிகுறிகளையும் ஏற்படுத்துகிறது.  தண்ணீருடன் வினைபுரிந்து, அதன் விளைவாக HF புகைகளையும் மெத்தில்பாசுப்போனிக் அமிலத்தையும் உருவாக்குகிறது. கண்ணாடியைக் கூட இச்சேர்மம் அரிக்கக்கூடியதாகும்.

## பன்னாட்டு உறவுகளில் முக்கியத்துவம்
2013-2014 காலகட்டத்தில், இரசாயன ஆயுத மாநாட்டு ஒப்பந்தத்தின் கீழ் வரும் இரசாயனங்களின் கையிருப்பு சிரியாவிலிருந்து அகற்றப்பட்டு அழிக்கப்பட்டது. அந்த கையிருப்பில், 581 டன் (96 சதவீதத்திற்கும் மேல்) டிஎஃப் என்ற இரசாயனப் பொருளாக இருந்தது. அது அமெரிக்க இராணுவத்தால் எம்வி கேப் ரே கப்பலில் நீராற்பகுப்பு முறை மூலம் அழிக்கப்பட்டது.

## மேற்கோள்கள்

பகுப்பு:1 கார்பன் அணு கரிம சேர்மங்கள்
பகுப்பு:புளோரைடுகள்
பகுப்பு:கரிமபாசுபீன் ஆக்சைடுகள்
முருகேசுவரி தனராஜன்

**முருகேசுவரி தனராஜன்** (ஆங்கிலம்; மலாய்: *Murukasvary S. Thanarajan*) என்பவர் ஒரு மலேசிய அரசியல்வாதி ஆவார். இவர் 2008 முதல் 2013 வரை மலேசியா, ஜொகூர், தெங்காரோ சட்டமன்றத் தொகுதியின் *(Tenggaroh State Constituency)* (**N33**) சட்டமன்ற உறுப்பினராகப் பணியாற்றினார்.

இவர் பாரிசான் நேசனல் *(Barisan Nasional)* கூட்டணியின் ஓர் உறுப்புக் கட்சியான மஇகா (MIC) கட்சியைச் சேர்ந்தவர். இவருக்குப் பிறகு 2013 மலேசியப் பொதுத் தேர்தலில் அதே தொகுதியிலிருந்து ரவீன் குமார் கிருஷ்ணசாமி என்பவர் சட்டமன்ற உறுப்பினராகத் தேர்ந்தெடுக்கப்பட்டார். 

மஇகாவின் மூத்த உறுப்பினர்களில் ஒருவரான முருகேசுவரி தனராஜன், ஜொகூர் மாநிலத்தின் சட்டமன்ற உறுப்பினராக ஒரு தவணை பணியாற்றி உள்ளார். தெங்காரோ சட்டமன்றத் தொகுதி என்பது மலேசியாவின் ஜொகூர் மாநில சட்டமன்றத் தொகுதிகளில் ஒன்றாகும். இது மெர்சிங் மக்களவைத் தொகுதியில் (**P154**) அமைந்துள்ள ஒரு தொகுதியாகும். 

## பொது
முருகேசுவரி தனராஜன் தற்போது வரை மஇகா கட்சியின் ஜொகூர் மஇகா மகளிர் பிரிவிலும்; மற்றும் பல்வேறு சமூக அமைப்புகளிலும் ஈடுபாடு காட்டி வருகிறார்.

## மேற்கோள்கள்

## மேலும் காண்க
* ஜொகூர் மாநில சட்டமன்றம்
* தெங்காரோ சட்டமன்றத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:ஜொகூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:ஜொகூர் மாநில சட்டமன்ற உறுப்பினர்கள்
பிராசினோடெர்மோபைட்டா

**பிராசினோடெர்மோபைட்டா** (*Prasinodermophyta*) என்பவை கடல்சார் பசுந்தாவரங்களின் (Viridiplantae) அடிப்படைப் பிரிவாகும். இவை ஒளிச்சேர்க்கை செய்யக்கூடிய ஒரு செல் உயிரினங்களாகும். நீண்ட காலமாக இவை குளோரோஃபைட்டா அல்லது "பிரசினோஃபைட்டுகள்" (Prasinophytes) என்ற தொகுப்பின் பகுதியாகவே கருதப்பட்டன. ஆனால், நவீன மரபணு ஆய்வுகள் இவை  தனித்துவமான பிரிவு என்பதை உறுதிப்படுத்தியுள்ளன.  பசுந்தாவரங்களின் (Viridiplantae) உலகத்தில் இது மூன்றாவது பெரிய பிரிவாக (Phylum) தற்போது அங்கீகரிக்கப்பட்டுள்ளது. கடல்சார் சூழலியலில் இவை முக்கியப் பங்கு வகிப்பதோடு, தாவரவியலாளர்களுக்குப் பரிணாமப் பாதையை விளக்கும் முக்கிய ஆதாரமாகவும் விளங்குகின்றன.

## வகைப்பாடு
2020-ஆம் ஆண்டில் வெளியிடப்பட்ட ஆய்வுகளின்படி, 'பிரசினோடெர்மா கொலோனியல்' (Prasinoderma coloniale) என்ற உயிரினத்தின் மரபணு வரிசைமுறை ஆராயப்பட்டது. அதன் முடிவில், பசுந்தாவரங்களின் பரிணாம மரத்தில் குளோரோஃபைட்டா மற்றும் ஸ்ட்ரெப்டோஃபைட்டா (Streptophyta) ஆகிய இரண்டிற்கும் சகோதரிப் பிரிவாக (Sister clade) இந்த 'பிரசினோடெர்மோஃபைட்டா' திகழ்வது கண்டறியப்பட்டது. அதாவது, நிலத்தாவரங்களிலிருந்தும், பொதுவான பாசிகளிலிருந்தும்,  இவை மிகவும் பழமையான காலத்திலேயே பிரிந்துவிட்டன.

### வகுப்புகள்
இப்பிரிவு முக்கியமாக இரண்டு வகுப்புகளைக் கொண்டுள்ளது.
# பிரசினோடெர்மோஃபிசியே (Prasinodermophyceae)
# பால்மோஃபிலோஃபிசியே (Palmophyllophyceae)

## முக்கிய பண்புகள்
* **வாழிடம்**: இவை பெரும்பாலும் ஆழ்கடல் பகுதிகளில் காணப்படுகின்றன. குறைந்த சூரிய ஒளி கிடைக்கும் இடங்களிலும் வாழும் திறன் கொண்டவை.
***அமைப்பு**: இவை மிகச்சிறிய உருவ அமைப்பைக் கொண்டவை. சில இனங்கள் ஒற்றை செல்லாகவும், சில ஜெல்லி போன்ற மேட்ரிக்ஸில் அமைந்த கூட்டமைப்புகளாகவும் (Colonial) காணப்படுகின்றன.
** **செல் சுவர்**: இவற்றின் செல் சுவர் மற்ற பசுந்தாவரங்களிலிருந்து மாறுபட்ட வேதியியல் அமைப்பைக் கொண்டுள்ளது.
** **மரபணு** முக்கியத்துவம்: இவை தாவரங்களின் ஆரம்பகால பரிணாம வளர்ச்சியைப் புரிந்துகொள்ள மிகவும் உதவுகின்றன. குறிப்பாக, ஒரு செல் உயிரினத்திலிருந்து பல செல் தாவரங்கள் எவ்வாறு தோன்றின என்பதற்கான தடயங்களை இவை கொண்டுள்ளன.

பகுப்பு:பாசிகள்
பெனி

**பெனி** (*Beni*), நேபாளம் நாட்டின் கண்டகி மாகாணம், மியாக்தி மாவட்டத்தில் அமைந்த ஒரு நகராட்சி ஆகும். இது பொக்காரா நகரத்திலிருந்து 85 கிலோமீட்டர் தொலைவிலும்; முக்திநாத்திற்கு தென்மேற்கே 101கிலோமீட்டர் தொலைவிலும் உள்ளது. இந்நகரம் கண்டகி ஆறும், மியாக்தி ஆறும் கலக்குமிடத்தில், கடல் மட்டத்திலிருந்து 899 மீட்டர் உயரத்தில் இமயமலையில் அமைந்துள்ளது. 
## மக்கள் தொகை பரம்பல்
2021ஆம் ஆண்டின் மக்கள் தொகை கணக்கெடுப்பின்படி, பெனி நகரத்தின் மொத்த மக்கள் தொகை 32,697 ஆகும். இதன் மக்கள் தொகையில் நேபாள மொழி 95.9% பேரும், நேபால் பாசாவை 1.06% பேரும், மகர் மொழியை 0.7% பேரும் மற்றும் பிற மொழிகளை 0.18% பேரும் பேசுகின்றனர். செத்திரி மக்கள் 30%, மகர் மக்கள் 22%, மலை பிராமணர்கள் 12.2%,  பரியார் மக்கள் 8.8%, விஸ்வகர்மா மக்கள் 7.9% மிஜார் மக்கள்  7.3%,  நேவார் மக்கள் 3.4%, தாக்கூரி மக்கள் 2.2%,  சந்த்யால் மக்கள் 1.9%  மற்றும் 
குரூங் மக்கள் 0.9% வாழ்கின்றனர். இந்துக்கள் 93.9%, பௌத்தர்கள் 0.5%, இசுலாமியர்கள் 0.9%, கிறித்தவர்கள் 1.02% மற்றும் பிற சமயத்தினர் 1. 62% ஆக உள்ளனர்.சராசரி எழுத்தறிவு 83.2% ஆக உள்ளது. 

## படக்காட்சிகள்

File:Beni Myagdi Nepal.jpg|
File:Beni_Bazaar.jpeg|பெனி பஜார்
File:Beni_Nepal.jpeg
File:Viewing north from Galeshwor temple - panoramio.jpg| காலேஷ்வர் கோயில்
File:Lord Bishnu in Galeshwor temple - panoramio.jpg| காலேஷ்வர் கோயிலில் விஷ்ணு சிற்பம்

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
*UN map of the municipalities of Myagdi District
*Municipalities in Nepal: their Websites, Official Facebook Page & ICT

பகுப்பு:நேபாள நகரங்கள்
பகுப்பு:கண்டகி பிரதேசம்
இந்திரா மிரி

**மெரங்** (*Mereng*) என்று பிரபலமாக அழைக்கப்படும் **இந்திரா மிரி** (*Indira Miri*) (1910–2004), அசாமைச் சேர்ந்த ஓர் இந்தியக் கல்வியாளர் ஆவார். இவர் வடகிழக்கு எல்லைப்புற முகமையில் கல்வியை மேம்படுத்துவதில் மேற்கொண்ட முயற்சிகளுக்காக அறியப்படுகிறார். இவரது பணியைப் பாராட்டி இந்திய அரசு தனது நான்காவது மிக உயர்ந்த இந்திய குடிமகன் விருதான பத்மசிறீ விருதை வழங்கி கௌரவித்தது.

## வாழ்க்கை வரலாறு
இந்திரா சேனாபதி என்றழைக்கப்படும் இந்திரா மிரி அசாமின் பழங்குடி சமூகமான மிசிங் குடும்பத்தில் பிறந்தார். 1910 ஆம் ஆண்டில் ஷில்லாங்கில் பிறந்த மிரி, சிறு வயதிலேயே தனது தாயை இழந்தார். பெத்தூன் பள்ளியில் ஆரம்பக் கல்வியைப் பெற்ற பின்னர், உயர் கல்விக்காக கொல்கத்தாவின் இசுகாட்டிசு தேவாலயக் கல்லூரியில் சேர்ந்து இளங்கலை பட்டம் பெற்றார். பின்னர் குவகாத்தியில் உள்ள புனித மேரி ஆசிரியர் கல்வி கல்லூரியில் கல்வியியல் பட்டம் பெற்றார். மேலும் அகமதாபாத்திலுள்ள மான்டேசொரி கல்வி பெற அரசு உதவித்தொகை பெற்றார். எடின்பரோ பல்கலைக்கழகத்தில் முதுகலைப் பட்டமும், ஆக்சுபோர்டு பல்கலைக்கழகத்தில் மூன்று மாத பயிற்சியும் பெற அரசாங்க உதவித்தொகையில் இங்கிலாந்துக்குச் சென்றார். 
## பணிகள்
1947இல் இந்தியா திரும்பிய மிரி,  வடகிழக்கு எல்லைப்புற முகமையில் தலைமைக் கல்வி அதிகாரியாக நியமிக்கப்பட்டார். அங்குபழங்குடியினரிடையே பத்து ஆண்டுகள் பணியாற்றினார். 1950ஆம் ஆண்டு ஏற்பட்ட நிலநடுக்கத்தின் போது, மிரியும்தனது சக ஆசிரியர்களுடன் சேர்ந்து பாதிக்கப்பட்ட அப்பகுதி மக்களுக்கு நிவாரணப் பணிகளில் உதவினர். 1957 இல் ஜோர்ஹாட் பி. டி கல்லூரியில் முதல்வராக சேர்ந்தார். 1969 இல் ஓய்வு பெறும் வரை அங்கு பணியாற்றினார். குவகாத்தி பல்கலைக்கழகத்தின் நிர்வாகக் குழுவில் உறுப்பினராகவும் பணியாற்றினார்.

## சொந்த வாழ்க்கை
காசிரங்கா தேசியப் பூங்காவின் தலைமை பாதுகாவலராக மோகி சந்திர மிரி என்பவரை திருமணம் செய்து கொண்டார்.
## இறப்பு
மிரி 2004 செப்டம்பர் 5 அன்று தனது 94 வயதில் சில்புகுரியில் உள்ள தனது மூதாதையர் இல்லத்தில் காலமானார். இவருக்கு மூன்று குழந்தைகள் இருந்தனர். அவரது மகன்களில் ஒருவரான மிருணாள் மிரி கல்வியாளராகவும், எழுத்தாளராகவும், மாநிலங்களவை உறுப்பினரும் ஆவார்.

## விருது
இந்திய அரசு 1977 ஆம் ஆண்டில் பத்மஸ்ரீ கௌரவத்தை வழங்கியது. 2004 ஆம் ஆண்டில் சங்கரதேவ் விருதைப் பெற்றார்.  2010 இல் வெளியிடப்பட்ட அனுராதா ஷர்மா பூஜாரி எழுதிய *மெரெங்* என்ற கற்பனையான சுயசரிதையாகவும், இரண்மயி தேவியால் 2001 இல் வெளியிடப்பட்ட பிஷிஸ்தா சிக்ஷாபிதா இந்திரா மிரி எனவும் இவரது வாழ்க்கை இரண்டு சுயசரிதைகளில் ஆவணப்படுத்தப்பட்டுள்ளது.

## இதனையும் காண்க

* அனுராதா சர்மா புஜாரி
* மரியா மாண்ட்டிசோரி

## மேற்கோள்கள்

பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:2004 இறப்புகள்
பகுப்பு:1910 பிறப்புகள்
கமலா கணபதி

**கமலா கணபதி** (ஆங்கிலம்; மலாய்: *Kamala Ganapathy*) என்பவர் ஒரு மலேசிய அரசியல்வாதி; சமூகப் பணியாளர் ஆவார். 

இவர் 2004 முதல் 2008 வரை செரி அண்டலாஸ் சட்டமன்றத் தொகுதியின் சட்டமன்ற உறுப்பினராகவும்; 2004 முதல் 2008 வரை கோத்தா ராஜா தொகுதியிலிருந்து பிரிக்கப்பட்ட கோத்தா ராஜா சட்டமன்றத் தொகுதியின் சட்டமன்ற உறுப்பினராகவும்; 2007 முதல் 2008 வரை சிலாங்கூர் மாநில ஆட்சிக்குழு உறுப்பினராகவும் பணியாற்றினார். 

மஇகாவின் மூத்த உறுப்பினர்களில் ஒருவரான கமலா கணபதி, சிலாங்கூர் மாநிலத்தின் சட்டமன்ற உறுப்பினராக இருதவணைகள் பணியாற்றி உள்ளார். 

## பொது
தற்போது வரை மஇகா கட்சியின் மகளிர் பிரிவிலும்; மற்றும் பல்வேறு சமூகப் பணிகளிலும் ஈடுபாடு காட்டி வருகிறார்.

## மேற்கோள்கள்

## மேலும் காண்க
* செரி அண்டலாஸ் சட்டமன்றத் தொகுதி
* கோத்தா ராஜா மக்களவைத் தொகுதி
* மலேசிய இந்திய அரசியல்வாதிகளின் பட்டியல்
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:சிலாங்கூர் மக்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய இந்திய நாடாளுமன்ற உறுப்பினர்கள்
பாக்லுங்

**பாக்லுங்** (*Baglung*), நேபாளம் நாட்டின் கண்டகி மாகாணம், பாக்லுங் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இமயமலையில் 1020 மீட்டர் உயரத்தில், காளி கண்டகி ஆழ்பள்ளத்தாக்கில்  உள்ள பாக்லுங் நகரம், மாகாணத் தலைநகரான பொக்காராவிற்கு வடமேற்கே 77.7 கிலோமீட்டர் தொலைவிலும்: முக்திநாத்திற்கு 160 கிலோமீட்டர் தொலைவிலும் உள்ளது. இந்நகரத்தில் காளி கண்டகி ஆறு பாய்கிறது.

## மக்கள் தொகை பரம்பல்
2011ஆம் ஆண்டின் கணக்கெடுப்பின்படி, பாக்லுங் நகரத்தின் மக்கள் தொகை 59,270 ஆகும்.
நேபாளி மொழியை 93.6% பேசுகின்றனர். மகர் மொழி 3.6%, நேபால் பாசா 1.9% மற்றும் பிற மொழிகள் 0.09% அளவில் பேசப்படுகிறது.சராசரி எழுத்தறிவு  79.3% ஆக உள்ளது.

மலை பிராமணர்கள் 31.6%,  செத்திரி மக்கள் 24.6%, மகர் மக்கள் 15.5%, சர்கி மக்கள் 10.4%, காமி மக்கள் 5.1%, தோளி மக்கள் 4.7%, நேவார் மக்கள்  3.5%, தாக்கூரி மக்கள் 1.3% மற்றும் பிற இனக்குழுக்கள் 0.24% வாழ்கின்றனர்.

இந்துக்கள் 92.9%, பௌத்தர்கள் 5.7%, இசுலாமியர்கள் 0.6%, கிறித்தவர்கள் 0.5%, ஆன்மவாதிகள்  0.1% மற்றும் பிறர் 0.2% உள்ளனர்.

## தட்ப வெப்பம்
பாக்லுங் நகரம் இதமான குளிரும், வெப்பமும் கொண்டது. கோடைக்கால அதிகபட்ச வெப்பம்    மற்றும் குளிர்கால அதிகபட்ச குளிர்   ஆக உள்ளது. 

## இதனையும் காண்க
* நேபாள நகரங்கள்
## மேற்கோள்கள்

## வெளி இணைப்புகள்
*https://baglungmun.gov.np/
பகுப்பு:நேபாள நகரங்கள்
பகுப்பு:கண்டகி பிரதேசம்
ஆதி வாணி

**ஆதி வாணி** (*Adi Vaani*) என்பது இந்தியாவில் பழங்குடி மொழிகளைச் சுற்றி உருவாக்கப்பட்ட ஒரு பெரிய மொழி மாதிரி அடிப்படையிலான மொழிபெயர்ப்புக் கருவியாகும். இது 1 செப்டம்பர் 2025 அன்று பழங்குடியினர் விவகார அமைச்சகத்தால் தொடங்கப்பட்டது. ஆரம்பத்தில் இது கோண்டி, பில்லி, முண்டாரி, சந்தாளி ஆகிய நான்கு மொழிகளுக்கு மொழிபெயர்ப்பு சேவைகளை வழங்குகிறது.

ஆதி வாணி என்பது கல்வி, சுகாதாரம் மற்றும் குடிமை சேவைகளுக்கான அணுகலை மேம்படுத்தும் வேளையில், ஆதிவாசி பாரம்பரியத்தைப் பாதுகாப்பதற்கான ஒரு வழிமுறையாகக் கருதப்படுகிறது.

## மேற்கோள்கள்

பகுப்பு:மொழிபெயர்ப்பு மென்பொருள்
இலலித்பூர் சட்டமன்றத் தொகுதி

**இலலித்பூர் சட்டமன்றத் தொகுதி** *(Lalitpur Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது லலித்பூர் மாவட்டத்தில் அமைந்துள்ளது. இலலித்பூர், ஜான்சி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
கோயம்புத்தூர் அரவான் திருவிழா

**கோயம்புத்தூர் அரவான் திருவிழா** (*Aravan Festival in Coimbatore*) என்பது தமிழ்நாட்டில் கோயம்புத்தூர் நகரத்தில் வெள்ளலூர், துடியலூர், குறிச்சி, சிங்காநல்லூர், அன்னூர், வடவள்ளி, காட்டம்பட்டி போன்ற ஏழு இடங்களில் பழங்காலத்திலிருந்தே "கூத்தாண்டவர் திருவிழா" என்றும் அழைக்கப்படும் திருவிழாவினைக் குறிக்கின்றது.  இந்து இதிகாசமான மகாபாரதத்தில் ஒரு முக்கிய கதாபாத்திரமான அரவானுக்காக இத்திருவிழாக் கொண்டாடப்படுகிறது.

## புராணக்கதை
இந்து புராணங்களின்படி, மூன்றாவது பாண்டவ இளவரசன் அருச்சுனன், நாக இளவரசி உலுப்பியை மணந்தார். இவர்களுக்கு அரவான் என்ற இளவரசன் பிறந்தார். இளவரசனை இவரது தாத்தா இந்திரன் தனது தந்தை அருச்சுனனைப் பற்றிய இரகசியங்களை மறைத்து வளர்த்தார். மகாபாரதப் போரின் போது, இவரது தாத்தா இந்திரன் தனது தந்தையின் அடையாளத்தை அரவானுக்கு வெளிப்படுத்தினார். பின்னர் அவர் பாண்டவருடன் மகாபாரதப் போரில் பங்கேற்று போரில் வெற்றி பெற முடிவு செய்தார். குருசேத்திரத்தில் போர்க்களத்திற்குச் சென்றபோது, துரியோதனன் தன்னை தனது தந்தை அருச்சுனன் என்ற மாறுவேடத்தில் வரவேற்றார். இதற்கிடையில், அரவானின் அற்புதமான திறனை ஒரே நொடியில் வெல்லும் திறனை கிருட்டிணர் புரிந்துகொள்கிறார். அரவானின் மகத்தான திறனையும், முழுப் போரை எந்த இடையூறும் இல்லாமல் நடத்தி உலகிற்கு ஒரு செய்தியை தெரிவிக்க வேண்டியதன் அவசியத்தையும் கருத்தில் கொண்டு, போரில் வெற்றி பெறுவதற்காக தனது உயிரைத் தியாகம் செய்வதாக அரவானிடமிருந்து கிருட்டிணர் வாக்குறுதியைப் பெறுகிறார். தியாக விழாவிற்கு முன், பாண்டவ இளவரசன் அரவான் அயோத்தியாப்பட்டினத்தைச் சேர்ந்த பொங்கலியம்மாளை மணந்தார். இறுதியாக அரவானின் பலி குருசேத்திரத்தில் அவரது தாத்தா இந்திரனின் முன்னிலையிலும் தலைமையிலும் செய்யப்பட்டது.

## அன்னூர் அரவான் விழா
அன்னூரில் தை மாதத்தில் இந்த விழா கொண்டாடப்படுகிறது.

## காட்டம்பட்டி அரவான் திருவிழா
காட்டம்பட்டியில் தை மாதத்தில் இந்த விழா கொண்டாடப்படுகிறது.

## துடியலூர் அரவான் விழா
துடியலூரில் புரட்டாசி மாதத்தில் இந்த விழா கொண்டாடப்படுகிறது.

## குறிச்சி அரவான் திருவிழா
குறிச்சியில் ஐப்பசி மாதத்தில் பதினான்குக்கும் மேற்பட்ட சமூகத்தினரால் இந்த விழா கொண்டாடப்படுகிறது.

## சிங்காநல்லூர் அரவான் திருவிழா
இந்த விழா கார்த்திகை மாதத்தில் சிங்காநல்லூர், நீலிகோணம்பாளையம் மற்றும் கள்ளிமடை ஆகிய இடங்களில் எட்டுக்கும் மேற்பட்ட சமூகத்தினரால் கொண்டாடப்படுகிறது. இது நகரத்தில் உள்ள ஏழு அரவான் திருவிழாக்களில் மிகவும் சிறப்புவாய்ந்தது. இது அரவான் மற்றும் பொங்காளியம்மன் கோயில்களில் நடத்தப்படுகிறது.  

## வெள்ளலூர் அரவான் திருவிழா
வெள்ளலூரில் நொய்யல் ஆற்றின் கரையோரங்களிலும், தர்மராஜா மற்றும் பொங்காளியம்மன் கோயில்களிலும் மார்கழி மாதத்தில் இந்த விழா கொண்டாடப்படுகிறது.

## வடவள்ளி அரவான் விழா
வடவள்ளியில் பங்குனி மாதத்தில் இந்த விழா கொண்டாடப்படுகிறது.

## மேற்கோள்கள்

பகுப்பு:தமிழர் விழாக்கள்
பகுப்பு:தமிழர் பண்பாடு